Maagvirus doen die ronde: Ken die risiko’s met Covid-19(Foto: Pixabay) Daar is ŉ maagvirus wat tans die ronde doen en mense is bekommerd dat baie van die simptome met dié van Covid-19 ooreenstem. Dr. Morgan Mkhatshwa, operasionele hoof van Bonitas- mediese fonds, sê daar is belangrike simptome waarvolgens jy kan vasstel of jy dalk Covid-19 of ŉ gastro-intestinale infeksie (GI) het. Maar daar is ook simptome soos diarree en braking wat oorvleuel. “Hoewel die tydperk tussen November en Mei gewoonlik gepaardgaan met meer gevalle van diarree en anemie, het dit eintlik vanjaar met 29% afgeneem. Die afname is vermoedelik te danke daaraan dat mense meer waaksaam is oor higiëne weens Covid-19. So, hulle was hul hande meer, dra maskers en saniteer.” Die maagvirus wat die ronde doen, is wel ŉ bewys dat die virus ons nie heeltemal gelos het nie en dat ons op ons hoede moet wees. Daarom gee Mkhatshwa hierdie lys van simptome om te onderskei tussen ŉ maagvirus en die koronavirus: Simptome van ŉ maagvirus: Hoe lank duur ŉ maagvirus? Mense ontwikkel gewoonlik ŉ maagvirus binne 24 tot 72 uur vandat hulle met die virus in aanraking gekom het. Die meeste gevalle word binne drie tot vier dae beter, maar dit is nie ongewoon om vir tot ŉ week sleg te voel nie. Covid-19 of maagvirus? Navorsing toon deurlopend dat sowat 10% van volwassenes met Covid-19 ook simptome van GI, soos naarheid, braking en diarree, ervaar. Maar dié mense het ook respiratoriese simptome soos ŉ droë hoes en probleme om asem te haal ervaar. “Dit is nie altyd maklik om die verskil tussen die twee raak te sien nie. As jy respiratoriese simptome (veral borspyn) en ŉ verlies aan reuk en smaak ervaar, is dit redelik maklik. Maar ŉ maagvirus kan op sy eie ook voorkom, sonder Covid-19. ŉ Maagvirus sal sowat 72 uur duur, maar ŉ maagvirus gepaardgaande met Covid-19 kan baie langer aanhou.” Mkhatshwa moedig mense aan om dadelik ŉ dokter te spreek of te bel as hulle dink hulle het ŉ maagvirus met Covid-19-simptome. Behandel jou maagvirus: